Mehta Group

Mehta Group of Companies, ekitera okuyitibwa Mehta Group, kibiina kya Buyindi ekisangibwa mu kibuga Mumbai, ng'ekitebe kyayo ekikulu kiri Gandhinagar, nga kirina amakampuni gaakyo mu Amerika, Canada, Kenya ne Uganda. Ekibiina kino kikozesa abantu abasoba mu 55,000 mu nsi yonna, era nga kirina eby’obugagga ebisukka mu buwumbi bwa ddoola za Amerika 2.1, webwatukira  Gwekumineebiri 2024. Bizineensi z’ekibiina kino mulimu okuteeka ssente mu sukaali, semiinti, okutegeka eby'amaguzi, okulima ebimuli, obwayinginiya, waya z’amasannyalaze, okwebuuza, okuddukanya emirimu, yinsuwa, eby'obusuuzi kumutendera gw'ensi yonna n'eby'ensiimbi ku mutendera gwensi yonna. 

 Ebikikwatako 
Ekibiina kino kyatandikibwaawo Nanji Kalidas Mehta mu 1887–1969), eyazaalibwa mu Buyindi ku nkomerero y’ekyasa eky’ekkumi n’omwenda. Mu 1900, ku myaka 13, yasenguka n’agenda mu Uganda n’atandika bizineensi ez’enjawulo omuli enimiro ya yebikoola omukolebwa amajaani, ekolero lya ppamba, ennimiro y’ebikajjo n’ekolero lya ssukaali.

Mu myaka gya 1930, nga yeenyweza mu Uganda, Mehta yatandika emirimu mu Buyindi. Yatandikawo ekyuma ekikola engoye n'ekolero ly'okukola engoye mu Porbandar mu Gujarat ne kampuni y'eby'obusuubuzi mu kibuga Bombay. Oluvannyuma, ekolero lya semiinti eriyitibwa Saurashtra Cement Limited, lyatandikibwawo mu 1956.

Mu 1972, Idi Amin, eyali omukulembeze wa Uganda mu kiseera ekyo, yagoba abantu bonna  abaali basibuka ku semasinga wa Asia bave mu ggwanga; byonna eby’ekibiina kino ebya Uganda byaweebwayo, bingi ne biweebwa ekitongole kya Uganda Development Corporation ekifugibwa gavumenti .  Ekibinja kino kyasa esira ku bizineensi zaabwe ezitaali zabafrika; okutandikawo ekitongole ekikola ku by’okwebuuza ku bantu mu Buyindi n’ekolero lya pulasitiika mu Canada nga lifuuka ekibiina ky’ensi yonna ekya ddala mu myaka gya 1970. Mu 1979, Amin yaggyibwa mu buyinza era ekibiina ne kikomezebwaawo mu Uganda okwediza eby’obugagga byakyo.

Mu biseera by'emyaka gya 1980 ekiwayi kya Agrima Consultancy mu kibiina kino kyagaziwa ne kituuka mu Ethiopia, Cameroon, Sudan, Burundi, Nigeria, Nepal, Sri Lanka ne Myanmar. Ekibiina kino kyadaabiriza bizineensi zaakyo zonna eza Uganda mu kiseera kino. Ekolero lya semiinti eky'okubiri kyatandikibwaawo mu Buyindi, nga kimannyikiddwa nga ekitongole kya Gujarat Sidhee Cement Limited.

Mu myaka gya 1990 ekibiina kino kyayingira mu by'okudukanya eby’ensiimbi nga kitandikawo kampuni ya Transafrica Assurance Company Limited. Mu kiseera kino, amakolero ga semiinti mu Buyindi gaagaziyizibwa ne gafuuka ag’omulembe. 

 Kampuni zebadukanya 
Kampuni z’ekibiina kya Mehta Group kuliko, naye tezikoma ku bino wammanga: 

 Ebuyindi

 Kampuni ya Saurashtra Cement Limited – Ranavav, Gujarat mu Buyindi
 Ekitongole kya Gujarat Sidhee Cement Limited e Sidheegram, Gujarati mu Buyindi
 Ekitongole Agrima Consultants International Limited e Mumbai mu Buyindi
 Kampuni ya Mehta Private Limited e Mumbai Buyindi
 Kolkata Knight Riders mu Buyindi
 Global Cups & Consumables Private Limited ku mwalo gw’e Kandla e Gujarat mu Buyindi.

 Mu Uganda

 Kkampuni ya Transafrica Assurance Company Limited e Kampala mu Uganda
 Ekitongole kya Transafrica Commerce Limited e  Kampala mu Uganda
 Sugar Corporation of Uganda Limited (SCOUL) e Lugazi mu Uganda 
 Esundiro ly’amasannyalaze e Lugazi erisinganibwa mu  Lugazi mu Uganda
 Ekitongole kya Ugma Engineering Corporation Limited e Lugazi mu Uganda
 Cable Corporation Limited e Lugazi mu Uganda
 Uganda Hortech Limited  e Lugazi mu Uganda

 E Kenya

 Kampuni ya Agro Chemical and Food Company Limited mu Muhoroni e Kenya
 Ekitongole kya Mehta Group Limited mu Nairobi e Kenya
 Kampuni ya Glenn Investments Limited e Nairobi mu ggwanga lya Kenya

 Mu Amerika

 Kampuni ya Monarch Plastics Inc. e Kenosha mu Wisconsin, Amerika

 Laba nebino 


 Ebijjulizidwaamu 

 Ewalala w'oyinza okubisingaana 

 Omukutu gwa Mehta Group